text: Evropa má fyrireika seg til fullkomið gassbann
text: #000001
text: Stjórin í IEA ávarar Evropa um eitt møguligt komandi russiskt bann av allari gassveitingini og heldur, at lond eiga at fyrireika seg við eitt nú at at taka í brúk aftur gomul kjarnorkuverk og hava aðrar orkuloysnir klárar eisini
text: #000002
text: -Tess nærri vit nærkast vetrinum tess betri duga vit at skilja, hvat Russland hevur í hyggju sigur Fatih Birol, stjóri í IEA. Altjóða orkustovnurin heldur, at Evropa alt fyri eitt eigur at fyrireika seg til eitt fullkomið russiskt veitingarbann longu áðrenn veturin kemur og heitir á stjórnir í Vesturheiminum um at taka stig til at skerja nýtsluna og lata aldrandi kjarnorkuverk vera verandi opin.
text: #000003
text: Hann heldur, at avgerðin hjá Russlandi at avmarka veitingarnar av gassi til Evropa longu nú eigur at takast sum ein áminning um, at Russland við slíkari valdstøku roynir at gera sær dælt av krígnum í Ukraina.
text: #000004
text: -Evropa eigur at vera tilreiðar, um Russland bráddliga ger av heilt at kvetta alla gassveitingina til Vesturheimin, sigur Birol við Financial Times. Hann heldur, at Russland roynir at forða londunum í Evropa at fylla upp goymslurnar, so hesar eru nærum fullar, tá veturin nærkast.
text: #000005
text: IEA, sum er sett á stovn av limum í OECD, var í fjør fyrsti stovnurin til at ákæra Russland fyri at royna at manipulera við gassveitingunum til Evropa til tess at fyrireika innrásina í Ukraina. Birol segði eisini, at tiltøkini, sum lond í Evropa hava tikið fyri at gerast minni heft at Ruslandi við m.a. at lata upp aftur fyri kolaorkuverkum, eru rættvístgjørd av kreppuni, sum hevur tikið seg upp, eisini hóast vandin fyri vaksandi útláti.
text: #000006
text: Hann legði aftrat, at vit mugu góðtaka CO2 útlát frá dálkandi kolaverkum í eina tíð, nú Evropa roynir at gerast minni heft at fossilari orku eins og roynir at raðfesta íløgur í varandi orku. Hann heldur, at lond eiga at gera tað tey eru ment fyri at fylla goymslurnar til veturin, nú vandi er fyri, at Russland skrúvar heilt fyri. Tá fer eftirspurningurin at vaksa, og tí er neyðugt longu nú at skamta orkunýtsluna.
text: #000007
text: IEA stjórin leggur stóran dent á, at lond, sum longu hava avgjørt at gevast við kjarnorku, eiga at útseta hesar ætlanir vegna støðuna, sum hevur tikið seg upp í Ukraina.
text: #000009
text: Tað hevur verið funnist at Týsklandi fyri tess avgerð at stongja tað einasta av sínum kjarnorkuverkum, nú orkukreppan nívir so fast. Birol sigur, at lond eiga at útseta at stongja kjarnorkuverkini, um trygdin er nóg góð. Men um sama mundið heitir hann á lond um at halda fram við og økja íløgur í varandi orku, sum í longdini kann avloysa olju, gass og kol. Í fjør segði Birol annars, at heimurin hevur ikki tørv á at gera íløgur í nýggjar olju og gaskeldur, um so er at stjórnir ætla at røkka net null útláti í 2050.
text: #000010
text: Mannaættin latið upp porturini til helviti
text: #000014
text: Helvtin av orkuni frá vindmyllulundum fer til spillis
text: #000015
text: Oljuprísur uppá 100 dollarar í eygsjón
text: #000017
text: Russland sendir oljutangaskip norður um Sibiria
text: #000018
text: Byggja heimsins størstu vindmylnuhøll í Esbjerg
text: #000019
text: Bera ótta fyri nýggjum grønum brennievnum
text: #000020
text: Fyristing tel. 20 80 80 [email protected]
text: #000025